PROFEETALLISESSA VAAKAKUPISSA
Maihinnoususilta vedetään pois, jakso 16.
Lämpimästi tervetuloa seuraamaan ohjelmaamme!
Luen ensimmäisestä Mooseksen kirjasta -
7. luvun jakeet 1 ja 16.
"Ja Herra sanoi Nooalle: -
'Mene sinä ja koko perheesi arkkiin, sillä -
sinut minä olen tässä sukukunnassa havainnut hurskaaksi edessäni.'
Ja ne, jotka menivät sisälle, olivat koiras ja naaras -
kaikesta lihasta, niinkuin Jumala oli hänelle käskyn antanut.
Ja Herra sulki oven hänen jälkeensä."
Tässä oli kyse Nooasta ja hänen arkistaan.
Monet ajattelevat, että tämä on vain eräänlainen eläinsatu.
Mutta olen vakuuttunut siitä, että näin todella tapahtui.
Elämme erityisessä ajassa, lopunajassa.
Siitä ei ole epäilystäkään.
Elät tällä hetkellä niiden ajanmerkkien keskellä, -
joista voit lukea kaikkialta Raamatusta.
Luen kohta niistä Matteuksen luvusta 24.
Haluaisin sanoa tällä tavalla, -
että elämme lopunajassa jo niin pitkällä, -
että maihinnoususiltaa pelastukseen ollaan vetämässä pois.
Päivän tekstissä luin Nooasta.
Hän sai Jumalalta tehtävän arkin rakentamiseksi.
Ihmiset tekivät pilaa hänestä.
Ihmiset varmasti kirosivat häntä ja kutsuivat häntä hulluksi.
Rakentaa nyt 150 metrin pituinen laiva kuivalle maalle!
Luemme ja puhumme samoista asioista nykyäänkin, -
että Jeesus tulee takaisin, ja lopunaika on ovella.
Profeettojen kirjoituksia pidetään tyhjänä puheena.
Jeesus uskoi Vanhaan Testamenttiin. Se oli hänen aikansa Raamattu.
Hän sanoi lopunaikaa koskevassa saarnassaan näin: -
"Sillä niin kuin oli Nooan päivinä, -
niin on Ihmisen Pojan tulemus oleva. Sillä niinkuin ihmiset -
olivat niinä päivinä ennen vedenpaisumusta: söivät ja joivat, -
naivat ja naittivat, aina siihen päivään asti, -
jona Nooa meni arkkiin, -
eivätkä tienneet, ennenkuin vedenpaisumus tuli -
ja vei heidät kaikki; -
niin on myös Ihmisen Pojan tulemus oleva.
Silloin on kaksi miestä pellolla; toinen korjataan talteen -
ja toinen jätetään.
Kaksi naista on jauhamassa käsikivillä; -
toinen korjataan talteen, ja toinen jätetään.
Nooa rakensi arkin ja eli hyvin turvattomana aikana, -
jolloin ihmiset olivat kääntäneet selkänsä Jumalalle.
Se aika muistuttaa meidän päiviämme kaamealla tavalla.
Halveksittiin Jumalan lakia, ja sitä sanottiin vanhanaikaiseksi.
Niiden ei katsottu olevan elämän- myönteisiä, vaan elämää loukkaavia.
Sellaisena aikana Nooa rakensi arkkia, -
saarnasi 120 vuotta, ja teki kovasti työtä.
Nooan saarnoista huolimatta -
ihmiset eivät tienneet vedenpaisumuksen tulevan.
Niin on myös Jeesuksen tullessa.
Ihmiset elävät tänään erittäin epävarmassa ajassa.
Nooan aikalaiset eivät pelänneet radioaktiivista säteilyä -
tai hirvittäviä sotia, jotka heitä uhkasivat.
Meidän ajassamme saa alkaa miettimään Raamatun sanomaa, -
jossa kerrotaan, että taivas ja maa palavat.
Se voi hyvinkin tarkoittaa hirvittävää atomisotaa.
Nooan aikana ei ollut nälänhätää tai terrorismia.
Ei ollut aseellisia konflikteja -
eikä esim. huumesotia.
Kuulemme pasuunan äänen lehtien otsikoista ja tiedotusvälineistä.
Aika huutaa: "On lopunaika!"
Kaikki on tuhoutumassa ja turmeltumassa.
Sitten Raamattu kertoo ihmeellisen asian.
Jumala oli nähnyt ihmiset, jotka olivat vanhurskaita, -
Nooan ja hänen perheensä.
Toivon voivani osoittaa sinulle, joitakin asioita, -
jotka vaikuttivat siihen, että Nooa ja hänen perheensä pelastuivat.
Ensinnäkin, he uskoivat siihen, mitä Jumala oli sanonut.
Se auttoi heitä aloittamaan työn.
Se auttoi heitä liittämään yhteen valtavankokoiset hirret -
ja rakentamaan 150 metrin pituisen arkin.
Nooa teki aukon ylöspäin, koska Jumala sanoi, -
että hänen on tehtävä niin.
Laulussa sanotaan: "Niin voit nähdä minut, kun ohjaan sinua."
Olen vakuuttunut siitä, että Jeesus tulee hakemaan -
hänelle kuuluvat ihmiset.
"Kaksi miestä on pellolla; toinen korjataan talteen -
ja toinen jätetään."
Voit ajatella sen olevan epäoikeudenmukaista, mutta -
Jumala huolehtii niistä, jotka ovat avanneet sydämensä Jeesukselle.
Toiseksi näen hyvin selvästi, että he menivät arkkiin -
Jumalan selvän käskyn vuoksi.
Monet ihmiset näkevät, mitä on tapahtumassa.
Etenkin tiedemiehet -
varoittavat tänä päivänä moninaisista tapahtumista.
Heitä monetkaan eivät silti halua kuunnella.
Kun Jumalan Sanan saarnaaja jättää pois julistuksestaan, -
että Jeesus tulee pian takaisin, -
silloin he ottavat itselleen erittäin suuren vastuun -
niistä ihmisistä, jotka eivät saa koskaan kuulla evankeliumia.
Ystävät, olen aivan varma, että kaksi sukupolvea Ruotsissa, -
jotka eivät tuskin koskaan ole kuulleet sanomaa, -
tulevat sanomaan: "Miksi ette antaneet meidän kuulla sitä?"
"Jos minä sanon jumalattomalle: sinun on -
kuolemalla kuoltava, mutta sinä et häntä varoita etkä puhu -
varoittaaksesi jumalatonta hänen jumalattomasta tiestänsä, että -
pelastaisit hänen henkensä, niin jumalaton kuolee synnissänsä, -
mutta hänen verensä minä vaadin sinun kädestäsi."
Ei riitä, että uskotaan totuuteen, -
ja istutaan käsivarret ristissä.
Minun on annettava uskoni elää.
Minun täytyy ojentaa käteni niille, jotka ovat menossa kadotukseen.
Monilla ihmisillä on oma pieni, -
yksityinen, uskonnollinen maailma.
He ajattelevat sen toimivan hyvin.
He sulkevat pois kaiken sen, mikä heitä ärsyttää.
Monet sanovat uskovansa Jumalaan, mutta eivät Kristukseen.
Haluan sanoa hyvin selvästi, että on vain yksi tie.
On vain yksi perustus, joka johtaa pelastukseen ja ikuiseen elämään.
Paavali kirjoittaa 1. Kor. 3:11:ssä: -
"Sillä muuta perustusta ei kukaan voi panna, kuin mikä pantu on, -
ja se on Jeesus Kristus."
Monet ajattelevat, että jokainen tulee omalla uskollaan autuaaksi.
Jopa kirkon edustajat voivat sanoa joskus sellaisia tyhmyyksiä.
Jeesus on ja pysyy ainoana perustuksena, jolle kelpaa rakentaa.
Hän itse on itse tie, totuus ja elämä.
Tässä ei auta ylevähenkinen virren veisuu, -
tai mahtava musiikki -
tai kauniit uskonnolla sävytetyt esitelmät.
Tässä eivät auta suitsutus tai ikonit.
Kaikki omavanhurskaus on kuin tahrainen vaate.
Tämän tahritun puvun voit vaihtaa Jeesuksen veren kautta.
Raamattu sanoo hyvin selvästi.
"Ja yksi vanhimmista puhui minulle ja sanoi: -
'Keitä ovat nämä pitkiin valkeihin vaatteisiin puetut, -
ja mistä he ovat tulleet?' kysyy vanhin Johannekselta.
Hän vastaa: 'Herrani, sinä tiedät sen'.
Ja hän sanoi minulle: 'Nämä ovat ne, jotka siitä suuresta -
ahdistuksesta [tai murheesta] tulevat, -
ja he ovat pesseet vaatteensa ja valkaisseet ne Karitsan veressä."
Jeesus on ainoa vastaus kansalle, - jolla on nälkä ja jano -
päästä iankaikkiseen elämään.
Sen, joka miettii elämän tarkoitusta, täytyy ymmärtää, -
että ihminen on ikuisuusolento.
Jeesuksen nimen kautta vuotaa voide, joka ei ainoastaan -
paranna kehoamme pinnallisesti, vaan myös sydämen haavat.
Monet sanovat uskovansa Jumalaan, ja se on hyvä asia.
Sanon tänään näin, että Jumalan uskoon on sekoitettu -
valtavan paljon okkultismia.
Monet ajattelevat, että riittää, kun uskoo Jumalaan, -
mutta Jeesus ohitetaan.
Mutta Jeesus kulki koko matkan Golgatalle meidän puolestamme.
"Jonne Jeesus edelläjuoksijana meidän puolestamme on mennyt, -
tultuaan ylimmäiseksi papiksi ... , iankaikkisesti." (Hebr. 6:20).
Apostoli kertoo, että oli niitä, jotka puhuivat pahaa siitä tiestä, -
ja tänään heitä on paljon.
Ehkä puhun jollekin, jonka mielestä olen -
aivan liian jyrkkä.
Hänellä on kapea katsantokanta.
Mutta minä tunnen tien, joka johtaa Taivaan maahan.
Tiellä on pimeyttä ja joskus koettelemuksia, mutta tiedän, -
että se vie kantaa valoisaan kaupunkiin, jossa ei ole syntiä.
Sinne pimeys ei koskaan tule sisälle.
Oi, miten nälkäinen ja janoinen olenkaan, -
että me kaikki voisimme nähdä Jumalan maihinnoususillan, -
joka johtaa pelastuksen arkkiin.
Voi, jospa nöyrtyisit niin paljon, että voisit kulkea sitä tietä, -
ja voisit sanoa: "Herra, tarvitsen pelastustasi."
Oikeastaan voin sanoa sinulle tällä tavalla, -
"Ilman Jeesusta olet kadotettu."
Olet ilman Jumalaa ja ilman toivoa tässä maailmassa.
Tämä maailma on pahan vallassa.
Siksi Jumala on antanut meille maihinnoususillan, jonka vuoksi -
voit käydä kuolemasta elämään, ja pimeydestä valkeuteen, -
ja surusta iloon.
Salli minun sanoa se niin voimallisesti kuin pystyn.
"Ilman Jeesusta menet kadotukseen!"
Seurakunnat, julistajat, älkää saarnatko vesitettyä evankeliumia!
Antakaa ihmisille, mitä Raamattu lupaa heille!
Puhukaa Jumalan Sanaa tosissaan.
Pyytäkää ihmisiä vastaanottamaan Jeesus sydämiinsä.
Maailma menee kadotukseen ilman Jeesusta!
Raamattu sanoo meille, -
"Pelasta ne, joita kuolemaan viedään, -
pysäytä ne, jotka surmapaikalle hoippuvat."
Liian monet ihmiset maassamme, -
Skandinaviassa ja maailmassa, hoippuvat surmapaikalle, -
kohti kuolemaa.
Voi, kunpa saisin sinut todella ymmärtämään sen vakavuuden, -
joka on Nooan ajan profeetallisessa tekstissä.
He eivät tienneet mitään.
Monet ihmiset ympärillämme eivät tiedä, -
että profeetallinen kello käy yhä nopeampaan tahtiin.
Se lyö yhä voimakkaammin minuutti minuutilta, -
kun lähestymme puoltayötä. Missä olet silloin?
Mitä silloin teet, kun ei ole enää anteeksiantoa?
On myös niitä, jotka julistavat, että on mahdollista, -
päästä Jumalan luo vielä silloinkin jollakin tavoin.
Jeesus sanoi: "Portti on ahdas ja tie kaita, joka vie elämään, -
ja, jotka kulkevat sitä tietä, pääsevät perille. (Matt. 7:13-14)
Sillä se tie ja portti, joka kuolemaan johtaa, on avara."
Laveaa tietä on helppo kulkea.
Pienenä poikana kuulin usein isäni soittavan ja laulavan -
erästä laulua, jonka hän sävelsi joskus.
Laulun nimi on Menolippu.
Yhdessä säkeessä sanotaan näin: -
"Siellä tiemme erkanevat ja muutamat menevät sisälle -
ikuisen elämän porttien kautta.
Siellä laulu raikuu ja valo säteilee.
Mutta monet peljästyvät sitä kirkkautta ja pakenevat varjojen asuntoon.
Teimme yhdessä matkaa, mutta kerrottiinko -
Kristuksen sovitustyöstä?"
Haluan todella puhua sitä Sanaa, -
haluan puhua sanomaa Kristuksen sovitustyöstä.
Kaikki te, joilla on valtaa maassani, -
te, joilla on poliittinen vastuu, -
miten teidän mielestänne lika sopii yhteen kaiken muun kanssa?
Miten voitte jaaritella kaikesta epäpuhtaasta, jota löytyy?
Kuinka te papit voitte sanoa, -
että rakkaus on rakkautta, olkoon se sitten millaista hyvänsä?
Miten voitte valehdella ihmisille?
Te petätte ihmisiä. Kuinka uskallatte torkkua?
Nukutteko niin sikeästi?
Voi teitä rakkaat, kunpa saisin teidät ymmärtämään, -
että olette väärällä tiellä!
En tarkoita, että meidän pitäisi heristää nyrkkiä ihmisille.
Tarkoitan sitä, että meidän täytyy saada kertoa, -
että on myös puhdasta elämää.
On olemassa toisenlainen elämä, jota on hyvä elää.
Tarvitsemme herätystä!
Maihinnoususiltaa ollaan vetämässä pois.
Laivan signaali kuuluu!
Lähtösignaali tarkoittaa, että on aika päästä alukselle.
Kun Nooa ja hänen perheensä olivat menneet sisälle arkkiin, -
ja eläimet, jotka täytyi pelastaa, silloin Jumala sulki oven.
On annettu aika, jota kutsutaan etsikkoajaksi.
Sinulle annettiin se aika.
Puhun sinulle, jota Jumala on kutsunut kauan, ja joka tietää, -
että olet menossa huonoon suuntaan.
Kuitenkin jatkat huolettomasti ja ajattelet, -
että kyllä kaikki järjestyy.
Niin ei käy! Sinun täytyy tehdä aktiivinen päätös: -
"Nyt pyydän Jumalaa ja Jeesusta tulemaan elämääni."
Profeettojen sanoma on täyttymässä.
Voin vain lopuksi siteerata, -
mitä apostolisessa uskontunnustuksessa sanotaan.
"Minä uskon Jumalaan, Isään, Kaikkivaltiaaseen, -
taivaan ja maan Luojaan, -
ja Jeesukseen Kristukseen, Jumalan ainoaan Poikaan, -
meidän Herraamme, joka sikisi Pyhästä Hengestä, -
syntyi neitsyt Mariasta, kärsi Pontius Pilatuksen aikana, -
ristiinnaulittiin, kuoli ja haudattiin, astui alas tuonelaan, -
nousi kolmantena päivänä kuolleista, astui ylös taivaisiin, -
istuu Jumalan, Isän, Kaikkivaltiaan, oikealla puolella -
ja on sieltä tuleva tuomitsemaan eläviä ja kuolleita, -
ja Pyhään Henkeen, pyhän yhteisen seurakunnan, pyhäin yhteyden, -
syntien anteeksiantamisen, ruumiin ylösnousemisen -
ja iankaikkisen elämän."
Kun luen tätä, ihmettelen, -
kuinka paljon oikeastaan uskot tähän.
Miten paljon se on saanut vaikuttaa elämääsi?
Kun annat sen vaikuttaa elämääsi, silloin alat kulkea -
maihinnoususillalla kohti taivaallista pelastusta.
Sielusi pelastuu ikuiselta kuolemalta.
Iankaikkinen taivaan Isä, pyydän sinua Pyhä Henki, -
että puhut kuulijoille voimakkaasti ohjelman jälkeen.
Kehota kuulijoita etsimään Sinua.
Kehota meitä uskovia varmistamaan, että vaatteemme ovat valkoiset -
ja ilman ryppyjä.
Isä, anna maamme muuttua, muuta Skandinavia.
Jeesuksen nimessä, Aamen.
Pyydän sinua tukemaan näitä ohjelmia -
rukoillen ja uhraten.
Uhrilahjasi ja esirukouksesi mahdollistavat sen, -
että voimme saarnata herätyksen sanomaa!
Suomennos: Anneli Olin